Foilsiú teachtaireachta maidir le leasú caighdeánach a fhormheas ar shonraíocht táirge le haghaidh ainm in earnáil an fhíona dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

(2022/C 88/11)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

LEASÚ CAIGHDEÁNACH AR DHOICIMÉAD AONAIR A CHUR IN IÚL

“Bordeaux”

PDO-FR-A0821-AM07

Dáta na teachtaireachta: 26 Samhain 2021

TUAIRISC AR AN LEASÚ A FHORMHEAS AGUS AR NA CÚISEANNA INA LEITH

1. Cód geografach oifigiúil

Nuashonraíodh na bardais atá sa limistéar geografach agus sa limistéar in aice láimhe i gcomhréir leis an gcód geografach oifigiúil.

Níl aon athrú ar an limistéar féin.

Leasaíodh pointe 6 agus pointe 9 den doiciméad aonair.

2. Limistéar críochaithe na dáileachta

Cuireadh an 3 Meitheamh 2021 isteach leis an Iarscríbhinn mar an dáta formheasa le haghaidh chríochú na dáileachta i limistéir bhardasacha Saint-Estèphe, Pomerol agus Libourne.

Cuirtear leis an leasú seo an dáta a d’fhormheas an t-údarás náisiúnta inniúil athruithe ar limistéar críochaithe na dáileachta laistigh den limistéar geografach táirgthe. Déantar an críochú trí na dáileachtaí a shainaithint laistigh den limistéar geografach táirgthe atá oiriúnach chun na fíonta a chumhdaítear leis an sonrúchán tionscnaimh faoi chosaint a tháirgeadh.

Ní dhéanann an leasú sin difear don doiciméad aonair.

3. Tagairt don chomhlacht iniúchta

Athraíodh an tagairt don chomhlacht iniúchta chun é a ailíniú leis an bhfoclaíocht a úsáidtear i sonraíochtaí táirge eile. Níl anseo ach athrú eagarthóireachta.

Níor éilíodh aon athruithe ar an doiciméad aonair leis an leasú seo.

DOICIMÉAD AONAIR

1. Ainm an táirge

Bordeaux

2. Cineál an táisc gheografaigh

STFC – Sonrúchán tionscnaimh faoi chosaint

3. Catagóirí an táirge fíniúna

1. Fíon

4. TUAIRISC AR AN bhfíon NÓ AR NA FÍONTA

1. Fíonta geala géara socra

TUAIRISC SCRÍOFA GHEARR

Baineann an méid a leanas leis na fíonta geala géara socra:

— neart alcóil nádúrtha íosta 10 % de réir toirte;

— cion siúcra inchoipthe ≤ 3 g/l. Féadtar é seo a mhéadú go 5 g/l má tá an aigéadacht iomlán ≥ 2,7 g/l H2SO4.

Tar éis an tsaibhrithe, tá an neart alcóil iomlán ≤ 13 % de réir toirte.

Sula ndéantar iad a phacáistiú, tá an méid seo a leanas acu:

— aigéadacht luaineach ≤ 13,26 meq/l

— cion SO2 iomlán ≤ 180 mg/l

Comhlíonann na caighdeáin anailíseacha eile rialacha an Aontais.

Tá dea-bholaithe iontacha úra bláthanna agus torthaí agus citris ar fhíonta geala géara a dhéantar as cineál Sauvignon B. Soláthraíonn Sémillon B tathag agus saibhreas agus cuireann Muscadelle B dea-bholaithe bláthanna leis. I gcumaisc, tugann na cineálacha tánaisteacha dea-bholaithe aigéadachta agus citris amach. Tá na fíonta seo a mhúchann tart an-oiriúnach lena dtomhailt go luath (1 nó 2 bliain).

Saintréithe anailíseacha ginearálta Neart alcóil iomlán uasta (in % de réir toirte) Neart alcóil iarbhír íosta (in % de réir toirte) Aigéadacht iomlán íosta i milleachoibhéisí in aghaidh an lítir Aigéadacht luaineach uasta (i milleachoibhéisí in aghaidh an lítir) 18 Dé-ocsaíd sulfair iomlán uasta (i milleagraim in aghaidh an lítir) 200

2. Fíonta geala socra le siúcraí iarmharacha

TUAIRISC SCRÍOFA GHEARR

Baineann an méid seo a leanas le fiona geala socra ina bhfuil siúcraí inchoipthe:

— neart alcóil nádúrtha íosta 10,5 % de réir toirte;

— tá cion siúcra inchoipthe idir > 5 g/l agus ≤ 60 g/l iontu.

Tar éis an tsaibhrithe, is é ≤ 13,5 % an neart alcóil iomlán de réir toirte.

Sula ndéantar iad a phacáistiú, tá an méid seo a leanas acu:

— aigéadacht luaineach ≤ 13,26 meq/l

— cion SO2 iomlán ≤ 250 mg/l

Comhlíonann na caighdeáin anailíseacha eile rialacha an Aontais.

Tá na fíonta geala ina bhfuil siúcraí inchoipthe bunaithe ar chineál Sémillon B, a thugann fíonta tathagacha, iomlána agus dath órga orthu agus dea-bholaithe torthaí criostalaithe orthu, uaireanta déantar iad a chumasc le Sauvignon B chun úire a chur leo. Is féidir na fíonta a aosú ar feadh cúpla bliain nó is féidir taitneamh a bhaint astu agus iad ina bhfíonta óga.

Saintréithe anailíseacha ginearálta Neart alcóil iomlán uasta (in % de réir toirte) Neart alcóil iarbhír íosta (in % de réir toirte) 10 Aigéadacht iomlán íosta i milleachoibhéisí in aghaidh an lítir Aigéadacht luaineach uasta (i milleachoibhéisí in aghaidh an lítir) 18 Dé-ocsaíd sulfair iomlán uasta (i milleagraim in aghaidh an lítir) 250

3. Fíonta rosé socra

TUAIRISC SCRÍOFA GHEARR

Baineann an méid a leanas le fíonta rosé socra:

— neart alcóil nádúrtha íosta 10 % de réir toirte

— tá cion siúcra inchoipthe ≤ 3 g/l iontu. Féadfar é seo a mhéadú go 5 g/l má tá an aigéadacht iomlán ≥ 2,7 g/l H2SO

— déine datha mhodhnaithe (OD 420 + OD 520 + OD 620) de ≤ 1,1.

Tar éis an tsaibhrithe, tá an neart alcóil iomlán ≤ 13 % de réir toirte.

Sula ndéantar iad a phacáistiú, tá an méid a leanas acu:

— aigéadacht luaineach ≤ 13,26 meq/l

— cion SO2 iomlán ≤ 180 mg/l

Comhlíonann na caighdeáin anailíseacha eile rialacha an Aontais.

Ar na fíonta rosé tá dath idir bándearg éadrom agus bándearg níos déine de réir na teicníce a úsáidtear (fáscadh díreach, maothú éadrom nó sileadh/draenáil) agus raon dea-bholaithe torthaí nó bláthanna a bhfuil struchtúr cothromaithe mar bhonn agus mar thaca acu ina gcuimsítear iomláine agus beocht. Tá siad tathagach sa bhéal. Tá na fíonta seo oiriúnach lena dtomhailt go luath (1 nó 2 bliain).

Saintréithe anailíseacha ginearálta Neart alcóil iomlán uasta (in % de réir toirte) Neart alcóil iarbhír íosta (in % de réir toirte) Aigéadacht iomlán íosta i milleachoibhéisí in aghaidh an lítir Aigéadacht luaineach uasta (i milleachoibhéisí in aghaidh an lítir) 18 Dé-ocsaíd sulfair iomlán uasta (i milleagraim in aghaidh an lítir) 200

4. Fíonta dearga socra

TUAIRISC SCRÍOFA GHEARR

Baineann an méid seo a leanas le fíonta dearga socra:

— neart alcóil nádúrtha íosta 10,5 % de réir toirte;

— cion siúcra inchoipthe ≤ 3 g/l;

— cion aigéid mhalaigh ≤ 0,3 g/l.

Tar éis an tsaibhrithe, tá an neart alcóil iomlán ≤ 13,5 % de réir toirte.

Sula ndéantar iad a phacáistiú, tá an méid a leanas acu:

— aigéadacht luaineach ≤ 13,26 meq/l;

— cion SO2 iomlán ≤ 140 mg/l.

Comhlíonann na caighdeáin anailíseacha eile rialacha an Aontais.

Tá na fíonta dearga, arb é Merlot N an príomhchineál iontu go minic, bog, blas torthaí orthu agus níl siad an-aigéadach. I mblianta dea-aibíochta, is féidir úire a chur leo trí bhíthin aigéadacht na gcineálacha Petit Verdot N agus Cot N. Mar sin féin, is é Merlot N le Cabernet Sauvignon N an príomhchumasc agus, ar bhonn níos lú, le Cabernet Franc N, dhá shaghas lena dtugtar castacht dea-bholaithe agus cumhacht thainneach do na fíonta a ligeann dóibh a gcumhracht a chothabháil agus a fhorbairt.

Saintréithe anailíseacha ginearálta Neart alcóil iomlán uasta (in % de réir toirte) Neart alcóil iarbhír íosta (in % de réir toirte) Aigéadacht iomlán íosta i milleachoibhéisí in aghaidh an lítir Aigéadacht luaineach uasta (i milleachoibhéisí in aghaidh an lítir) 20 Dé-ocsaíd sulfair iomlán uasta (i milleagraim in aghaidh an lítir) 150

5. Cleachtais fíonóireachta

5.1. Cleachtais fhíoneolaíocha shonracha

1. Dlús plandaithe – spásáil

An modh saothraithe

Is é 4 000 planda in aghaidh an heicteáir dlús plandaithe íosta na bhfíniúnacha (maidir le dáileachtaí a cuireadh ón 1 Lúnasa 2008). Ní cheadaítear spásáil os cionn 2.50 méadar idir na sraitheanna fíniúnacha agus ní mór spásáil 0.85 méadar ar a laghad a bheith idir phlandaí sa tsraith chéanna. Féadfar an dlús seo a laghdú go 3 300 planda in aghaidh an heicteáir. Sa chás sin, ní cheadaítear spásáil os cionn 3 méadar idir na sraitheanna fíniúnacha, agus ní mór an spásáil idir phlandaí sa tsraith chéanna a bheith 0.85 méadar ar a laghad.

2. Rialacha prúnála

An modh saothraithe

Ní cheadaítear ach prúnáil mheasctha. Maidir leis na cineálacha fíonchaor Merlot N, Sémillon B agus Muscadelle B, ní cheadaítear líon áireamh na mbachlóg le linn prúnála a bheith níos mó ná 45 000 in aghaidh an heicteáir agus 18 in aghaidh an phlanda. Maidir leis na cineálacha eile, lena n-áirítear Cabernet Franc N, Cabernet Sauvignon N, Sauvignon B agus Sauvignon Gris G, ní cheadaítear líon áireamh na mbachlóg le linn prúnála a bheith níos mó ná 50 000 in aghaidh an heicteáir agus 20 in aghaidh an phlanda. Tar éis díbhachlú a dhéanamh, ní cheadaítear níos mó ná an méid a leanas maidir le géaga torthaí in aghaidh an phlanda:

— le haghaidh na gcineálacha fíonchaor Merlot N, Sémillon B agus Muscadelle B, 12 ghéag in aghaidh an phlanda más é 4 000 planda in aghaidh an heicteáir nó níos mó an dlús plandála fíniúnacha, agus 15 ghéag in aghaidh an phlanda más lú ná 4 000 planda in aghaidh an heicteáir an dlús plandála fíniúnacha;

— i gcás na gcineálacha eile, lena n-áirítear Cabernet Franc N, Cabernet Sauvignon N, Sauvignon B agus Sauvignon Gris G, 14 ghéag in aghaidh an phlanda más é 4 000 planda in aghaidh an heicteáir nó níos mó an dlús plandála fíniúnacha, agus 17 ngéag in aghaidh an phlanda más lú ná 4 000 planda in aghaidh an heicteáir an dlús plandála fíniúnacha.

Déantar prúnáil ag céim na nduilleog neamhfhillte (céim Lorenz 9) ar a dhéanaí. Déantar díbhachlú roimh fhás torthaí.

3. Cleachtas fíoneolaíoch sonrach

Ceadaítear gualach fíonóireachta a úsáid le haghaidh úrfhíonta i dtáirgeadh fíonta rosé seachas na cinn atá incháilithe chun an tásc “clairet” a úsáid, i gcion nach mó ná 20 % de thoirt an fhíona rosé arna táirgeadh ag an ndéantóir fíona lena mbaineann, le haghaidh na buainte atá i gceist.

4. Saibhriú

Cleachtas fíoneolaíoch sonrach

Ceadaítear saibhriú trí thiúchán páirteach i gcás na bhfíonta dearga, faoi réir theorainn tiúchana 15 % le haghaidh na dtoirteanna a shaibhrítear ar an modh seo. Tar éis an tsaibhrithe, níor cheart neart alcóil iomlán na bhfíonta de réir toirte a bheith níos mó ná:

— 13,5 % i gcás fíonta dearga agus fíonta geala ina bhfuil siúcraí inchoipthe;

— 13 % i gcás fíonta rosé agus fíonta geala géara.

5.2. Táirgeachtaí uasta

1. Fíonta geala socra (géar agus le siúcraí inchoipthe)

77 heictilítear in aghaidh an heicteáir

2. Fíonta rosé socra

72 heictilítear in aghaidh an heicteáir

3. Fíonta dearga socra – dlús plandála fíniúnacha ≥ 4 000 planda/ha

68 heictilítear in aghaidh an heicteáir

4. Fíonta dearga socra – dlús plandála fíniúnacha < 4 000 planda/ha

64 heictilítear in aghaidh an heicteáir

6. Limistéar geografach críochaithe

Na fíonchaora a bhuaintear agus a dhéantar, a fhorbraítear agus a aibítear sna bardais seo a leanas de roinn Gironde, ar bhonn an chóid gheografaigh oifigiúil a bhí i bhfeidhm an 1 Eanáir 2021:

Abzac, Aillas, Ambarès-et-Lagrave, Ambès, Anglade, Arbanats, Arcins, Arsac, Artigues-près-Bordeaux, Arveyres, Asques, Aubiac, Auriolles, Auros, Avensan, Ayguemorte-les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Birac, Blaignac, Blaignan-Prignac, Blanquefort, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Branne, Brannens, Braud-et-Saint-Louis, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelnau-de-Médoc, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Cissac-Médoc, Civrac-de-Blaye, Civrac-sur-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Cussac-Fort-Médoc, Daignac, Dardenac, Daubèze, Dieulivol, Donnezac, Donzac, Doulezon, Escoussans, Espiet, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l’Hôpital, Grézillac, Grignols, Guillac, Guillos, Guîtres, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, La Brède, La Lande-de-Fronsac, La Réole, La Rivière, La Roquille, La Sauve, Labarde, Labescau, Ladaux, Lados, Lagorce, Lalande-de-Pomerol, Lamarque, Lamothe-Landerron, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Le Bouscat, Le Fieu, Le Haillan, Le Nizan, Le Pian-Médoc, Le Pian-sur-Garonne, Le Pout, Le Puy, Le Taillan-Médoc, Le Tourne, Le Verdon-sur-Mer, Léogeats, Léognan, Les Artigues-de-Lussac, Les Billaux, Les Eglisottes-et-Chalaures, Les Esseintes, Les Lèves-et-Thoumeyragues, Les Peintures, Les Salles, Lesparre-Médoc, Lestiac-sur-Garonne, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Listrac-Médoc, Lormont, Loubens, Loupes, Loupiac, Loupiac-de-la-Réole, Ludon-Médoc, Lugaignac, Lugasson, Lugon-et-l’Ile-du-Carnay, Lussac, Macau, Madirac, Maransin, Marcenais, Margaux-Cantenac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulis-en-Médoc, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Noaillac, Noaillan, Omet, Ordonnac, Paillet, Parempuyre, Pauillac, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Porte-de-Benauge, Portets, Préchac, Preignac, Prignac-et-Marcamps, Pugnac, Puisseguin, Pujols, Pujols-sur-Ciron, Puybarban, Puynormand, Queyrac, Quinsac, Rauzan, Reignac, Rimons, Riocaud, Rions, Roaillan, Romagne, Roquebrune, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l’Isle, Saint-Aubin-de-Blaye, Saint-Aubin-de-Branne, Saint-Aubin-de-Médoc, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Sainte-Colombe, Saint-Côme, Sainte-Croix-du-Mont, Saint-Denis-de-Pile, Saint-Emilion, Saint-Estèphe, Saint-Etienne-de-Lisse, Sainte-Eulalie, Saint-Exupéry, Saint-Félix-de-Foncaude, Saint-Ferme, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d’Esteuil, Saint-Germain-du-Puch, Saint-Gervais, Saint-Girons-d’Aiguevives, Sainte-Hélène, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d’Illac, Saint-Julien-Beychevelle, Saint-Laurent-d’Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Laurent-Médoc, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d’Eyrans, Saint-Médard-en-Jalles, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, Saint-Philippe-du-Seignal, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Sainte-Radegonde, Saint-Romain-la-Virvée, Saint-Sauveur, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cadourne, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Sainte-Terre, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Salaunes, Salleboeuf, Samonac, Saucats, Saugon, Sauternes, Sauveterre-de-Guyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulac-sur-Mer, Soulignac, Soussac, Soussans, Tabanac, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Tresses, Uzeste, Val-de-Livenne, Val de Virvée, Valeyrac, Vayres, Vendays-Montalivet, Vensac, Vérac, Verdelais, Vertheuil, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac, Yvrac.

7. Príomhchineál(acha) fíonchaor

Cabernet Franc N

Cabernet Sauvignon N

Carmenère N

Cot N - Malbec

Merlot N

Muscadelle B

Petit Verdot N

Sauvignon B - Sauvignon blanc

Sauvignon Gris G - Fié Gris

Semillon B

8. Tuairisc ar an nasc (ar na naisc)

Baineann an limistéar geografach leas as dálaí aeráide fabhracha, measartha aonchineálacha le haghaidh fíniúnacha a fhás, is é sin, suíomh atá gar do dhobharlaigh mhóra (an tAigéan Atlantach, inbhear na Gironde, gleannta Garonne agus Dordogne), a bhfuil ról tábhachtach acu i rialú theocht an limistéir. Mar sin féin, lagaíonn na tionchair mhuirí a chabhraíonn le sioc an earraigh a mhaolú de réir mar a théitear ar shiúl ón bhfarraige agus ó ghleannta móra i dtreo limistéir choillteacha Les Landes, Saintonge agus Double Périgourdine. Mínítear ó na gnéithe speisialta seo an fáth nach bhfuil mórán fíonghort ar na himill is faide ó thuaidh agus theas agus is faide siar ó dheas den limistéar geografach. Síneann an limistéar anonn thar níos mó ná 494 de na 535 bardas i roinn Gironde, gan an chuid thiar theas a áireamh, a thugtar d’fhoraoiseacht seachas fíonsaothrúchán.

Bhí cuaillí tacaíochta de dhíth ar chineálacha fíniúnacha Bordeaux, a fhástar in aeráid mhuirí (échalas) ón 17ú agus 18ú haois, agus ina dhiaidh sin trí threilísí forleathana chun buaint fíonchaor dea-dháilte a áirithiú agus achar duillí leordhóthanach le haghaidh sintéis cheart clóraifille agus don aibíocht is fearr. Mar thoradh ar na cineálacha éagsúla ithreacha agus nochta tá cineálacha éagsúla á roghnú agus á n-oiriúnú de réir shaintréithe an chomhshaoil. Is féidir ceithre chineál ar leith a shainaithint:

— ithreacha cré-aolchloiche agus ithreacha marla-aolchloiche, atá an-fhorleathan ar fhánaí na gcnoc atá an-oiriúnach don chineál Merlot N;

— ithreacha siliciúla measctha le créanna agus eilimintí cailcreacha atá rí-oiriúnach do chineálacha Merlot N agus Sauvignon B, mar shampla;

— ithreacha láiste (boulbènes) ina bhfuil gnéithe siliciúla míne, ar ithreacha níos éadroime iad atá oiriúnach chun fíonta geala géara a tháirgeadh;

— ithreacha gairbhéalacha comhdhéanta de ghairbhéal, grianchloch dhobharchaite agus gaineamh measartha garbh a fhoirmíonn léibhinn dhea-dhraenáilte atá te agus oiriúnach le haghaidh fíniúnacha a fhás, go háirithe Cabernet Sauvignon N.

Mar thoradh ar chomhoiriúnacht na gcineálacha éagsúla fíonchaor, éagsúlacht na timpeallachta bithfhisicí, an chaoi a dtugtar aire do na fíniúnacha agus an próiseas fíonóireachta táirgtear fíonta lena mbaineann stíl ar leith, arb é is saintréith iontu an-saibhreas dea-bholaithe. Ba ghearr gur tháinig trádáil láidir dea-eagraithe as calafort Bordeaux agus na dlúthcheangail stairiúla aige le tíortha eile, agus bhí fíonghort an réigiúin dírithe i gcónaí ar an gcuid eile den domhan. Bhí siad in ann leas a bhaint as nuálaíochtaí teicniúla agus iad a scaipeadh, agus d’éirigh siad níos dinimiciúla agus bhí siad in ann a saineolas a neartú, a fhorbairt agus a onnmhairiú. Mar thoradh ar phósadh Eleanor, Bandiúc na hAcatáine, in 1152 le Henry Plantagenet, oidhre rí Shasana, tháinig trádáil faoi bhláth inar allmhairigh na Sasanaigh fíonta Bordeaux, ar thug siad “cláiréad” orthu mar gheall ar an dath éadrom atá orthu. Lean an traidisiún seo le himeacht ama agus tá sé le fáil sa lá atá inniu ann in úsáid an téarma “cláiréad”. Sa 17ú haois, thosaigh ré nua tráchtála mar a tháinig tomhaltóirí nua chun cinn. Tá onnmhairí fós ina gcuid mhór de dhíolacháin fhíonta Bordeaux. Seoltar trian den toirt a tháirgtear chuig níos mó ná 150 tír. Tá táirgeadh fíonta a bhfuil STFC acu – acmhainn ríthábhachtach de chuid roinn Gironde – tar éis cabhrú go mór le múnlú na dtírdhreach tuaithe agus uirbeach agus na hailtireachta áitiúla (fíonsaothrúchán châteaux agus fíonlanna). Is calafoirt ar aibhneacha iad príomhbhailte agus cathracha na roinne a d’fhorbair timpeall na trádála fíona.

9. Dálaí breise riachtanacha (pacáistiú, lipéadú, ceanglais eile)

Limistéar in aice láimhe

Creat dlíthiúil:

Reachtaíocht náisiúnta

Cineál dála breise:

Maolú maidir le táirgeadh sa limistéar geografach críochaithe

Tuairisc ar na dálaí:

Cuimsítear sa limistéar in aice láimhe, arna shainiú ag maolú maidir le fíonta a dhéanamh, a fhorbairt agus a aosú, atá incháilithe chun sonrúchán tionscnaimh faoi chosaint “Bordeaux” a úsáid (cibé an gcuirtear nó nach gcuirtear an tásc “clairéad” leo) na bardais seo a leanas, i.e. ar bhonn an chóid gheografaigh oifigiúil a bhí i bhfeidhm an 1 Eanáir 2021:

— Roinn Dordogne: Le Fleix, Fougueyrolles, Gageac-et-Rouillac, Gardonne, Minzac, Pomport, Port-Sainte-Foy-et-Ponchapt, Razac-de-Saussignac, Saint-Antoine-de-Breuilh, Saint-Seurin-de-Prats, Saussignac, Thénac agus Villefranche-de-Lonchat.

— Roinn Lot-et-Garonne: Baleyssagues, Beaupuy, Cocumont, Duras, Esclottes, Lagupie, Loubès-Bernac, Sainte-Colombe-de-Duras, Savignac-de-Duras agus Villeneuve-de-Duras.

Sonraíochtaí geografacha – tásca forlíontacha

Creat dlíthiúil:

Reachtaíocht náisiúnta

Cineál dála breise:

Forálacha breise a bhaineann le lipéadú

Tuairisc ar na dálaí:

Féadtar “Bordeaux” a bhfuil STFC aige a fhorlíonadh leis an tásc “claret” le haghaidh fíonta dearga agus an tásc “clairet” le haghaidh fíonta dorcha rosé i gcomhréir leis na forálacha a leagtar síos maidir leis na cineálacha fíona sin, go háirithe maidir leis na caighdeáin anailíseacha.

I gcás fíonta geala, féadtar “Bordeaux” a bhfuil STFC aige a fhorlíonadh leis an tsonraíocht gheografach “Haut-Benauge” i gcomhréir leis na forálacha a leagtar síos don tsonraíocht gheografach fhorlíontach sin, go háirithe a mhéid a bhaineann leis an limistéar geografach, cineálacha fíniúnacha, táirgeacht agus caighdeáin anailíseacha.

Creat dlíthiúil:

Reachtaíocht náisiúnta

Cineál dála breise:

Forálacha breise a bhaineann le lipéadú

Tuairisc ar na dálaí:

Ba cheart go mbeadh an sonrúchán geografach “Haut-Benauge” le feiceáil díreach tar éis ainm an tsonrúcháin tionscnaimh faoi chosaint “Bordeaux” i litreacha nach bhfuil níos mó, ó thaobh airde ná leithead de, ná na litreacha atá mar ainm an tsonrúcháin tionscnaimh faoi chosaint.

Creat dlíthiúil:

Reachtaíocht AE

Cineál dála breise:

Forálacha breise a bhaineann le lipéadú

Tuairisc ar na dálaí:

Ba cheart go léireofaí ar lipéadú fíonta geala a bhfuil cion siúcra inchoipthe níos mó ná 5 g/l agus níos lú ná 60 g/l iontu cion siúcra inchoipthe an fhíona, mar atá sainmhínithe i reachtaíocht an Aontais.

Aonad geografach níos leithne

Creat dlíthiúil:

Reachtaíocht náisiúnta

Cineál dála breise:

Forálacha breise a bhaineann le lipéadú

Tuairisc ar na dálaí:

Féadtar fíonta a bhfuil an sonrúchán tionscnaimh faoi chosaint seo acu an t-aonad geografach níos leithne “Vin de Bordeaux” a shonrú ar a lipéid. Níor cheart méid na litreacha a úsáidtear don aonad geografach níos leithne seo a bheith níos mó, ó thaobh airde ná leithead de, ná dhá thrian de mhéid na litreacha atá mar ainm ar an sonrúchán tionscnaimh faoi chosaint.

Nasc chuig an tsonraíocht táirge

https://info.agriculture.gouv.fr/gedei/site/bo-agri/document_administratif-d06dfa30-84d5-4e29-8239-cbc0e6cd9793

(1) IO L 9, 11.1.2019, lch. 2.